Fürerschäin

E Fürerschäin ass en offiziellt Dokument dat beleet, datt een d'Recht huet mat verschiddene motoriséierte Gefierer wéi en Auto, Moto, Camion oder Bus op der ëffentlecher Strooss ze fueren. D'Ausstelle vum Fürerschäi ka jee no Fall a Land un en theoreeteschen an/oder praktesche Fäegkeetstest, un e Mindestalter an e medezineschen Test gebonne sinn.

Fir de Fürerschäintest ze maachen, gëtt ëmgangssproochlech vun „de Fürerschäi maachen“ geschwat.

A gewësse Fäll kann een de Fürerschäin ofgeholl kréien, absënns bei Verstéiss géint d'Verkéiersreegelen oder nom Oflaf vum Validitéitsdatum a wann een e bestëmmten Alter erreecht huet.

 Lëtzebuerg 
Jiddwer Chauffer vun engem Stroossegefier muss e gëltege Fürerschäin oder Ausbildungszertifikat a sengem Numm hu fir dat jeeweilegt Gefier mat deem en ënnerwee ass. Ausname fir déi ee kee Fürerschäi brauch, sinn z. B. e Vëlo oder e Gespan dat vu Béischte gezu gëttArt. 74 vum Arrêté grand-ducal.

De Fürerschäin ass zu Lëtzebuerg zanter 1903 virgeschriwwen. Den éischte Führerschäi gouf de 7. Januar 1907 un den deemools 43 Joer ale Joseph Glesener ausgestallt. En Ingenieur vun der Bauverwaltung war zoustänneg fir z'iwwerpréiwen ob ee fäeg wier fir mat engem Gefier ze fueren.

 Europäesche Fürerschäin 
Bis 1985 war de Lëtzebuerger Fürerschäin en nationale Modell aus enger Zort Pabeier op deem ë. a. déi perséinlech Donnéeë an eng Foto vum Titulaire, d'Ënnerschrëft vum Transportminister (oder engem Delegéierten) an d'Kategorien drop stounge fir déi de Fürerschäi gëlteg war.

D'Fürerschäiner déi zu Lëtzebuerg tëscht dem 1. Januar 1986 an dem 30. September 1996 agestallt goufen, hunn op der éischter EU-Direktiv 80/1263/CEE baséiert, ware rosa an aus engem pabeiränlechem Material. D'Dokument war 106  222 mm grouss an an dräi Deeler gefaalt.

Vum 1. Oktober 1996 bis den 18. Januar 2013 war de Fürerschäi konform mat der Direktiv 91/439/CEE: d'Dimensiounen an d'Faarf blouwen d'selwecht, et gouf just Ännerunge wat d'Indikatiounen um Dokument ugaangen ass.

Zanter dem 19. Januar 2013 gëtt zu Lëtzebuerg de sougenannten „europäesche Fürerschäin“ ausgestallt, deen op der EU-Direktiv 2006/126/CE baséiert. Et ass eng plastiks Kaart am Format vu 85,60  53,98 mm.

Bis 2033 mussen all d'Fürerschäiner an der Europäescher Unioun am Platiksformat sinn.

 Fürerschäiklassen 
Mat der Direktiv 2006/126/CE goufen och eenheetlech Fürerschäiklassen an Europa geschaaft. D'Tabell hei drënner resüméiert d'Konditioune wéi se zu Lëtzebuerg sinn:
+Fürerschäiklassen zu Lëtzebuerg 
(Reiefolleg vun de Klassen, sou wéi se um Fürerschäin drop stinn)KlassSymbolBeschreiwungMindestalterKonditiounbegräiftBemierkungenAM100pxVëlomoto: Gefier mat zwee oder dräi Rieder (ausser engem elektresche Vëlo), dat mat héchstens 45 km/h fiert a mat engem elektresche Motor oder engem Verbrennungsmotor mat engem Hubraum vun héchstens 50 cm3 ekipéiert ass.16 JoerA1100pxLiicht Motorrad mat engem Verbrennungsmotor mat engem Hubraum vun héchstens 125 cm3, enger maximaler Leeschtung vun 11 kW an engem Verhältnes Leeschtung/Gewiicht vun héchstens 0,1 kW/kg;

mat enger maximaler Leeschtung vu 15 kW.16 JoerKlass AMA2100pxMotorrad mat enger maximaler Leeschtung vu 35 kW an engem Verhältnes Leeschtung/Gewiicht vun héchstens 0,2 kW/kg an dat net vun engem Gefier mat méi wéi der duebeler Motorleeschtung ofgeleet ass.18 JoerKlassen A1, AMA100pxMotorrad mat oder ouni Siddekärchen:

 mat engem Verbrennungsmotor mat engem Hubraum vu méi wéi 50 cm3 oder
 mat engem Verbrennungsmotor mat engem Hubraum vun héchstens 50 cm3, deen awer méi séier wéi 45 km/h fiert oder
 mat engem elektresche Motor dee méi séier wéi 45 km/h fiert.20 JoerZwee Joer Erfarung mat engem Motorrad vun der Klass A2 néidegKlassen A1, A2, AMDräiriederegt Motorrad mat de selwechte Charakteristike wéi d'Motorrad hei driwwer.21 JoerB1100pxGefier mat engem eidele Gewiicht bis héchstens 550 kgKlass B1 gëtt et zu Lëtzebuerg net; fir dëst Gefier ass d'Klass B néidegB100pxMotoriséiert Gefier mat engem mzGmzG = maximal zougeloossent Gesamtgewiicht bis 3,5 Tonnen an héchstens 8 Passagéier + 1 Chauffer; net dozou gehéiere Motorrieder, Trakteren a Maschinnen déi selwer fueren.18 Joer Klassen AM, F
 Klass A1 (Klass B muss een op d'mannst 2 Joer hunn an eng Formatioun gemaach hunn; zielt just zu Lëtzebuerg)
 Véierraden Unhänger mat engem mzG bis 750 kg däerf drugehaange ginn; mzG fir Auto  Unhänger däerf net méi wéi 4.250 kg sinn.

Wann mzG fir Auto  Unhänger méi héich wéi 3.500 kg ass, muss de Chauffer eng speziell Formatioun gemaach hunn déi als „Code 96“ um Fürerschäin notéiert gëtt.C1100pxGefier fir héchstens 8 Passagéier + 1 Chauffer mat engem mzG iwwer 3.500 kg a bis héchstens 7.500 kg an dat net an d'Klass D1 oder D fält.

(ëmgangssproochlech: „klenge Camion“)18 Joerde Règlement grand-ducal du 2 octobre 2009 relatif aux matières enseignées dans le cadre de la qualification initiale et de la formation continue des conducteurs de certains véhicules routiers affectés aux transports de marchandises ou de voyageurs ainsi qu'aux critères d'agrément pour dispenser cet enseignement muss beuecht ginnKlass B néidegen Unhänger mat engem mzG bis 750 kg däerf drugehaange ginn;

wann d'Klass C1 op Gefierer ouni Tachograph limitéiert ass, gëtt dat als „Code 97“ um Fürerschäin notéiert.C100pxGefier fir héchstens 8 Passagéier + 1 Chauffer mat engem mzG iwwer 3.500 kg an dat net an d'Klass D1 oder D fält.

(ëmgangssproochlech: „grousse Camion“)21 JoerKlass B néideg Maschinnen déi selwer fueren mat mzG iwwer 12.000 kg.
 Klassen C1, D1en Unhänger mat engem mzG bis 750 kg däerf drugehaange ginn.D1100pxBus fir héchstens 16 Passagéier + 1 Chauffer an enger Längt vun héchstens 8 m.21 JoerKlass B néidegen Unhänger mat engem mzG bis 750 kg däerf drugehaange ginn.D100pxBus fir méi wéi 8 Passagéier + 1 Chauffer.24 JoerKlass B néidegKlassen C1, D1en Unhänger mat engem mzG bis 750 kg däerf drugehaange ginn.BE100pxAuto vun der Klass B  Unhänger mat mzG bis 3.500 kg.18 JoerKlass B, C, D, C1 oder D1 néidegC1E100px Gefier vun der Klass C1  Unhänger mat mzG iwwer 750 kg; mzG däerf am Total héchstens 12.000 kg sinn, oder
 Auto vun der Klass B  Unhänger mat mzG iwwer 3.500 kg; mzG däerf am Total héchstens 12.000 kg sinn.18 JoerKlass B, C, D, C1 oder D1 néidegKlass BECE100pxGefier vun der Klass C  Unhänger mat mzG iwwer 750 kg.21 JoerKlass B, C, D, C1 oder D1 néideg Klass DE, wann een Klass D huet
 Klassen BE, C1ED1E100pxGefier vun der Klass D1  Unhänger mat mzG iwwer 750 kg.21 JoerKlass B, C, D, C1 oder D1 néidegKlass BEDE100pxGefier vun der Klass D  Unhänger mat mzG iwwer 750 kg.24 JoerKlass B, C, D, C1 oder D1 néidegKlassen BE, D1EF70pxTrakter a Maschinnen déi selwer fueren mat mzG bis 12.000 kg.16 JoerKonditioune vum Artikel 73 vum Arrêté grand-ducal musse beuecht gi wat déi maximal Vitess an/oder d'Gewiicht vum Gefier ugeet.Klass AMet däerfen drugehaange ginn:

 een Unhänger oder 
 een oder méi Gefierer déi geschleeft ginnMaschinnen déi selwer fueren mat mzG iwwer 12.000 kg.18 Joer maximal erlaabt Vitess: 25 km/h
 just an direkter Ëmgéigend vum Schantjen

 Ausnamen 

 D'Membere vun der Police däerfen – wa s'am Asaz sinn – am Kader vun der Verkéierssécherheet e Gefier op der ëffentlecher Strooss réckelen, ënnert der Konditioun, datt s'e Fürerschäi vun der Klass B hunnArt. 74 (3) vum Arrêté grand-ducal.
 Déi Persounen déi beim Corps grand-ducal d'incendie et de secours oder aneren unerkannten Hëllefsorganisatiounen am Asaz sinn an déi e gëltege Fürerschäi vun der Klass B hunn, däerfe bei Asätz am Grand-Duché mat engem motoriséierte Gefier – ouni Unhänger – fueren, dat en mzG iwwer 3,5 an ënnert 5 Tonnen huet a Plaz fir héchstens 8 Passagéier + 1 Chauffer bitt, wa s'e spezielle Certificat vum Minister dee sech em d'Hëllefsdéngschter këmmert, hunnArt. 76quater vum Arrêté grand-ducal.

 Punktefürerschäin 
Zu Lëtzebuerg gouf de Punktefürerschäin den 1. November 2002 agefouert. Domat krut all Fürerschäin e Konto vun 12 Punkten. Bei engem schlëmme Verstouss (infraction grave) géint d'Verkéiersreegele gi vun deem Konto tëscht 2 a 6 Punkten ofgezunn."Permis à points" op tranports.public.lu (gekuckt 30.11.2021). Mam Entzuch vu 6 Punkte ginn z. B. Doudschlag (Homicide involontaire), Délit de grande vitesse, d'Fuere mat méi wéi 1,2 ‰ Alkohol am Blutt, oder d'Fueren ënner Droge bestrooft"Le barème des infractions" op trnasports.public.lu (gekuckt 20.11.2021)..

Wann engem seng Punkten all fort sinn, kritt ee fir 12 Méint de Fürerschäin ewechgeholl. Geschitt dat, wann een en erëmhuet, bannent deenen nächsten 3 Joer nach eng Kéier, verléiert een en da fir 2 Joer."La suspension du permis de conduire." op transports.public.lu, gekuckt 30.11.2021.. Wärend där Period muss de concernéierte Chauffeur eng Formatioun vu 5 Deeg beim Centre de Formation pour Conducteurs zu Colmer-Bierg maachen, wou een op d'Geforen am Verkéier sensibiliséiert gëtt a verantwortlecht Fuere soll léieren."Comment récupérer le permis après une suspension du droit de conduire?" op transport.public.lu, gekuckt 30.11.2021.

 Um Spaweck 

 Gesetz vun 1955: 
 Arrêté grand-ducal: 

Kategorie:Verkéier zu Lëtzebuerg
Kategorie:Code de la Route